CELEX: 21986A0610(01)
Language: mt
Date: 1986-05-23 00:00:00
Title: Protokoll li jġedded il-ftehim ta' kooperazzjoni bejn il-Komunità Ekonomika Ewropea u r-Renju tat-Tajlandja dwar il-produzzjoni, il-marketing u l-kummerċ tal-manjoka

Avviż Legali Importanti

|

21986A0610(01)

Official Journal L 155 , 10/06/1986 P. 0009 - 0010

		Protokollli jġedded il-ftehim ta' kooperazzjoni bejn il-Komunità Ekonomika Ewropea u r-Renju tat-Tajlandja dwar il-produzzjoni, il-marketing u l-kummerċ tal-manjokaIL-KUNSILL TAL-KOMUNITAJIET EWROPEJ,min-naħa l-waħda,IL-GVERN TAR-RENJU TAT-TAJLANDJA,min-naħa l-oħra,WARA li għamlu, fuq talba tal-Gvern tar-Renju tat-Tajlandja, konsultazzjonijiet skond l-Artikolu 9 tal-ftehim ta' koperazzjoni bejn ir-Renju tat-Tajlandja u l-Komunità Ekonomika Ewropea dwar il-produzzjoni, il-marketing u l-kummerċ tal-manjoka, ‘il quddiem imsejjaħ bħala ftehim ta' koperazzjoni,WAQT LI jqisu l-fatt li, mid-dħul fis-seħħ tal-ftehim ta' koperazzjoni ‘l hawn, ir-Renju tat-Tajlandja sar parti kontraenti tal-Ftehim Ġenerali dwar it-Tariffi u l-Kummerċ (GATT),WAQT LI JIRRIKONOXXU li l-ftehim ta' koperazzjoni kien applikat kif xieraq,WAQT li jqisu li mhux l-għanijiet kollha ta' l-iżvilupp u diversifikazzjoni agrikola setgħu jkunu realizzati fit-Tajlandja matul il-perjodu inizjali ta' ħames snin u li, għalhekk, għandhom isiru sforzi f'dan il-kuntest, inkluż, jekk meħtieġ, eżami f'livell ministerjali,WAQT LI JAFFERMAW ir-rieda tagħhom li jżommu fis-seħħ il-ftehim ta' koperazzjoni,IDDEĊIDEW li jġeddu l-ftehim ta' koperazzjoni kif issuplimentat u emendat fir-rigward tad-dispożizzjonijiet relevanti ta' l-Artikoli 1, 3 u 9 b'dan il-Protokoll u għal dan il-għan ħatru bħala plenipotenzarji tagħhom:IL-KUNSILL TAL-KOMUNITAJIET EWROPEJ:IL-GVERN TAR-RENJU TAT-TAJLANDJA:LI, wara li skambjaw bejniethom il-Poteri Sħaħ tagħhom, li nstabu li kienu tajbin u fil-forma dovuta,FTIEHMU KIF ĠEJ:Artikolu 1Il-ftehim ta' kooperazzjoni għandu jkun estiż għal perjodu ta' erba' snin li jibda fl-1 ta' Jannar 1987.Wara huwa għandu jissokta japplika għal perjodi ta' erba' snin sussegwenti bbażati fuq il-kwantitajiet stabbiliti għall-perjodu ta' erba' snin l-1 ta' Jannar 1987 sal-31 ta' Diċembru 1990 jekk ma jkunx iddenunzjat minn xi waħda mill-partijiet qabel l-iskadenza tal-perjodu ta' erba' snin inizjali jew ta' kull perjodu ta' erba' snin sussegwenti. Denunzja għandha tidħol fis-seħħ fit-tmiem tal-perjodu ta' erba' snin li fih kienet innotifikata.Madankollu, qabel ma d-denunzja tal-ftehim tkun innotifikata, kull waħda mill-partijiet għandha tidħol f'konsultazzjoni mal-parti l-oħra biex tfittex soluzzjonijiet jew tiftiehem fuq emendi, li jagħmlu possibbli ż-żamma fis-seħħ tal-ftehim ta' koperazzjoni.Artikolu 21. Għall-perjodu ta' erba' snin mill-1 ta' Jannar 1987 sal-31 ta' Diċembru 1990 u għal kull perjodu ta' erba' snin sussegwenti l-kwantita ta' esportazzjoni totali għandha tkun ta' 21 miljun tunnellata metrika għal kull perjodu. Iżda, esportazzjonijiet m'għandhomx jeċċedu total ta' 5,5 miljun tunnellata metrika f'kull sena waħda.2. Biex tinżamm kontinwità ta' fornitura ta' manjoka bejn is-snin 1986 u 1987 u bejn estensjonijiet sussegwenti li jibdew fl-1991, u bla ħsara għall-kwantità annwali massima kif speċifikat fil-paragrafu 1 iktar ‘il fuq, ċertifikati ta' esportazzjoni biex ikopru kwantità addizzjonali sa 500000 tunnellata metrika jistgħu inħarġu għall-esportazzjoni mit-Tajlandja fl-aħħar kwart ta' l-1986, 1990 u fis-sena finali ta' kull perjodu ta' erba' snin sussegwenti. Din il-kwantità għandha tkun addebitata kontra l-kwantità ta' esportazzjoni determinata għall-perjodu ta' erba' snin li jsegwi immedjatament.Artikolu 31. Għall-kwantitajiet li hemm qbil fuqhom il-Komunità Ekonomika Ewropea għandha tissokta tapplika imposta fuq l-importazzjoni massima ta' 6 % ad valorem għal għeruq u prodotti ta' manjoka kif inhuma importati fil-preżent taħt il-ftehim ta' koperazzjoni, li jinkludi dawk il-pritkuni iebsin li jirriżultaw minn proċess li fih għeruq ta' manjoka l-ewwel ikunu ridotti fi dqiq/smida qabel ma jinħadmu f'pritkuni. Huwa rrikonoxxut li titjib teknoloġiku fl-ipproċessar tal-manjoka bil-għan li jiffaċilita l-ġarr tagħha u/jew isolvi problemi ambjentali għandu jinżamm taħt ri-eżami fil-grupp konġunt tax-xogħol stabbilit bl-Artikolu 7 tal-ftehim ta' koperazzjoni.2. Id-dispożizzjonijiet tal-paragrafu 1 m'għandhomx ikunu preġudikati bid-dħul fis-seħħ tas-sistema armonizzata l-ġdida ta' klassifikazzjoni ta' tariffi.3. Id-dispożizzjonijiet inkorporati f'dan l-Artikolu madankollu ma jaffettwawx jew jippreġudikaw id-definizzjoni futura ta' jew:(a) il-prodotti koperti bir-rabta inizjali tal-GATT tal-Komunità, li fil-preżent hija sospiża; jew(b) dawk il-prodotti koperti bl-arranġamenti preżenti tal-GATT, li jikkonsistu fis-sospensjoni temporanja tar-rabta tal-GATT tal-Komunità, li ġiet issostitwita bi kwota ta' tariffa.4. Kull definizzjoni jew interpretazzjoni futura tar-rabta tal-GATT tal-Komunità jew arranġamenti ta' sospensjoni temporanja speċifikati fil-paragrafu 3 m'għandhomx jaffettwaw il-ftehim ta' koperazzjoni.Artikolu 4Dan il-Protokoll għandu jitħejja f'żewġ kopji bil-lingwa Daniża, Franċiża, Ġermaniża, Griega, Ingliża, Olandiża, Portugiża, Spanjola, Taljana u Tajlandiża, kull test ikun ugwalment awtentiku.--------------------------------------------------Informazzjoni dwar il-firma tal-protokoll li jġedded il-ftehim ta' kooperazzjoni bejn il-Komunità u t-Tajlandja.Il-protokoll li jġedded il-ftehim ta' kooperazzjoni fuq il-manjoka kien iffirmat fit-23 ta' Mejju 1986 mis-sur F. Andriessen, Viċi President tal-Kummissjoni, f'isem il-Kunsill tal-Komunitajiet Ewropej u mill-Kaptan tal-Pulizija S. Osathanugrah, Ministru tal-Kummerċ, f'isem il-Gvern tar-Renju tat-Tajlandja.--------------------------------------------------